kardosdrur/scandi-wiki huggingface dataset:
Dubysa

Dubysa er med en længde af på 131 km den 15. længste flod i Litauen i den historiske landsdel Žemaitija. Den udspringer kun få kilometer fra Rėkyva sø nær Šiauliai by. Først løber floden mod syd, men ved Lyduvėnai drejer den mod sydøst og nær Ariogala sydvest. De første par kilometer Dybysa er også kendt som Genupis eller Šventupis.

Dubysa har omkring 40 bifloder, hvoraf de største er Kražantė, Šiaušė, Gryžuva og Gynėvė. Kražantė (86 km) er næsten dobbelt så lang som den øvre del af Dubysa 47 km før sammenløbet. Selvom Kražantės bassin er noget mindre, bør den betragtes som den vigtigste flod. Dubysa tilstrømmes hovedsagligt af regn og smeltevand, derfor ændrer vandstanden sig hurtigt. Den maksimale dybde er ca 4 m.

Dubysa dalen er en af de dybeste og bredeste i Litauen, den når 20-40 meters dybde og en bredde på 300-500 meter. Dalen blev dannet i løbet af den seneste istid. Over dalen nær Lyduvėnai findes den højeste og længste jernbanebro i Litauen. Broen blev først bygget af tyskerne under 1. verdenskrig. I 1918 erstattedes den af en bro af jern.

Dubysa er forbundet med Ventafloden af en forladt kanal, der påbegyndtes af myndighederne i det russiske imperium i 1825. Kanalen er 15 m lang og skulle have haft 20 sluser. Hensigten var at forbinde Nemunasfloden med Østersøen via havnen i Ventspils. Den nederste del af Nemunas var da under preussisk kontrol. Arbejdet blev afbrudt af opstanden i 1831. Arbejdet blev genoptaget i begyndelsen af 1900-tallet, men blev afbrudt igen af 1. verdenskrig. Efter krigen var der ikke behov for kanalen eftersom Litauen fik kontrol over Klaipėda-regionen og den nedre del af Nemunas. Kanalen var baseret på Kartuva åen.

Naturparker ved Dubysa 

 Kurtuvenai regionalpark () (Natura 2000 område) blev etableret i 1992 for at beskytte bakke- og sølandskabet ved Kurtuvenai med skovklædte omgivelser, det naturlige økosystem og kulturarven og skabe gode rekreative forhold. Parken dækker 17.252 ha, herunder 12.130 ha skov.
 Dubysa fiskereservat () (Natura 2000 område) blev oprettet i 1974 for at beskytte gydeområderne for aborre, havørred, laks vimba, en karpefisk og ca. 25 andre fiskearter samt odder og isfugl. Fredningen beskytter Dubysa nedenfor Ariogala ned til dens udmunding (ca. 25 km af floden). I fjernt beliggende områder findes sorte storke
 Dubysa regionalpark () blev oprettet i 1992 for at beskytte Dubysadalen, landskabet og den kulturelle arv, herunder fødestedet for digteren Maironis og gydesteder for laks og havørred. Parken dækker 10.571 ha i Kelme og Raseiniai distriktskommuner. Parken er kendt for hjorte opfordrer til øko-turisme.

Kilder

Eksterne henvisninger
Samuel Ludwig von Kalckreuth

Samuel Ludwig von Kalckreuth (Kalckreutz, Kalckreuter) (ca. 1690 – 23. april 1762 i Rendsborg) var en dansk officer, bror til Rabe von Kalckreuth.

Han var af en kendt schlesisk slægt, søn af Georg von Kalckreuths 1. ægteskab, med en Renata Marie. Georg von Kalckreuth døde 1702 i Flandern som oberstløjtnant ved holstenske Rytterregiment, og i samme regiment blev sønnen 1705 kornet og 1707 løjtnant. 1709 kom han til Hestgarden, blev 1715 ritmester, 1723 oberstløjtnant ved 1. fynske og, efter 1731 at være forfremmet til oberst, 1734 chef for 3. jyske Rytterregiment. 1737 blev han staldmester hos kongen, men trådte 1740 tilbage i Hæren som chef for 1. jyske (1747 kaldt sjællandske) Rytterregiment i Slesvig. Resten af sit liv var Kalckreuth – der 1742 udnævntes til generalmajor, 1747 til Ridder af Dannebrog, 1750 til generalløjtnant, 1753 til kammerherre og 1754 til virkelig general – med en kort afbrydelse knyttet til Hertugdømmerne, idet han først i 12 år stod i spidsen for nævnte regiment (som 1741-42 deltog i ekspeditionen til Hannover) og dernæst 1752-53 var kommandant i Rendsborg. I 1 1/2 år kommanderede han så Livgarden til Hest, men kom 1754 tilbage til Slesvig som kavaleriinspektør i de nævnte provinser. 1758 fik han kommando over de 10 rytter- og dragonregimenter, der hørte til den i Holsten samlede hær, var tillige chef for Livregiment Dragoner 1759-61 og derefter på ny kommandant i Rendsborg til sin død, 23. april 1762. Trods den høje stilling, Kalckreuth kom til at beklæde, vides han ikke at have udrettet noget ud over det almindelige.

Han var 3 gange gift: 1. gang med Dorothea f. Skinkel (1698-1729), datter af oberstløjtnant Steen Skinkel til Bækkeskov; 2. med Hilleborg Sophie f. von Offenberg (1707-1741), datter af kommandør Hans Christopher von Offenberg til Vestergård; 3. (1744) med Eleonore Marie f. von Ahlefeldt (1707-1785), datter af gottorpsk gehejmeråd og overjægermester Claus von Ahlefeldt til Mårkær.

Kilder 
 H.W. Harbou, "Samuel Ludwig von Kalckreuth", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, 3. række I, 254 (jvfr. 3. R. III, 317).
 Hofman, Fundationer VII, 594 ff.

Generaler fra Danmark
Riddere af Dannebrog (1671-1808)
Danskere i 1700-tallet
Staldmestre fra Danmark
Personer i Dansk Biografisk Leksikon
Kavaleriofficerer fra Danmark
Kammerherrer fra Danmark
Rabe von Kalckreuth

Rabe von Kalckreuth (døbt 6. juni 1695 i Borre Kirke – 13. november 1743 i Assens) var en dansk officer, godsejer og legatstifter, bror til Samuel Ludwig von Kalckreuth.

Han var først kongelig page, blev 1711 løjtnant i 2. fynske Rytterregiment, 1715 i Hestgarden, 1721 major ved Schubarths (senere holstenske) Kyrasserregiment, 1732 oberstløjtnant og 1737 oberst. Rabe von Kalckreuth, der døde ugift i Assens 13. november 1743, ejede Hellestrup i Alsted Herred og Nidløsegård i Merløse Herred på Sjælland, hvilke godser han legerede til en stiftelse for 10 aldrende og trængende, vel fortjente officerer «eller andre skikkelige Mennesker» og 10 fattige på godserne, ligesom han traf en række bestemmelser for at sikre en human behandling af fæsterne. Godserne blev 1751 henlagt under Sorø Akademi med de dem efter Kalckreuths testamente påhvilende forpligtelser.

Han er begravet i Store Fuglede Kirke i Flinterup.

Kilder 
 H.W. Harbou, "Samuel Ludwig von Kalckreuth", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, 3. række I, 254 (jvfr. 3. R. III, 317).
 Hofman, Fundationer VII, 594 ff.

Officerer fra Danmark
Danskere i 1700-tallet
Legatstiftere fra Danmark
Godsejere fra Danmark
Personer i Dansk Biografisk Leksikon
Bellatrix

Bellatrix (Bayer: Gamma Orionis, gam ori, γ Orionis; Flamsteed: 24 Orionis) er den tredjeklareste stjerne i stjernebilledet Orion og den 27. klareste på nattehimlen. Det er dermed en af de klareste stjerner af anden størrelsesklasse.

Navnet Bellatrix er latin for kvindelig kriger og den er derfor også kendt som Amazonestjernen. Engang ansås den for at høre til stjerneassociationen Orion OB1 sammen med bæltestjernerne; Alnitak (ζ Orionis), Alnilam (ε Orionis) og Mintaka (δ Orionis), men det anses ikke længere for at være tilfældet, fordi Gamma Orionis nu vides at være langt nærmere ved Jorden end denne gruppe. Bellatrix' parallakse er målt til 13,42 ± 0,98 milibuesekunder og dens afstand er derfor 75 ± 5 parsec eller 240 ± 20 lysår.

Historisk blev denne stjerne brugt som en standardstjerne for luminositet til sammenligning med andre stjerner for at undersøge deres lysvariation, men senere blev det opdaget, at Bellatrix selv er en variabel stjerne af Beta Cephei-typen. Dens luminositet ændrer sig med nogle få procent i løbet af meget kort tid, og den svinger i tilsyneladende størrelsesklasse fra 1,59 til 1,64. Den absolutte størrelsesklasse svinger omkring -2,72.

Størrelsesforhold

Eksterne kilder og henvisninger 
 HR 1790 
 Bellatrix
 Bellatrix – Orion’s third brightest star – means Female Warrior 

Individuelle stjerner i Mælkevejen
Bellatrix (flertydig)

Bellatrix, der er latin for kvindelig kriger kan henvise til

 Bellatrix – en stjerne i stjernebilledet Orion, også kaldet Gamma Orionis
 Bellatrix Lestrange – en figur i serien Harry Potter
Card

Card har flere betydninger:
Orson Scott Card – en amerikansk forfatter
Green card
Cristian Chivu

Cristian Eugen Chivu (født 26. oktober 1980 i Reşiţa, Rumænien) er en tidligere rumænsk fodboldspiller. Tidligere har han repræsenteret Reşiţa og Universitatea Craiova i hjemlandet, hollandske Ajax og to italienske klubber, Internazionale og AS Roma. Hans primære position er som venstre back, men han kan også benyttes i midterforsvaret og som defensiv midtbane. Med både Ajax, Roma og Inter har han været med til at vinde adskillige titler, og med Inter er det blandt andet blevet til tre italienske mesterskaber samt en triumf i Champions League 2009-10.

Chivu er hele fire gange, i 2000, 2002, 2009 og 2010, blevet kåret til Årets fodboldspiller i Rumænien.

Landshold 
Chivu nåede i sin tid som landsholdsspiller at spille 75 kampe og score 3 mål Rumæniens landshold, som han også var anfører for. Han repræsenterede sit land ved både EM i 2000 og EM i 2008.

Titler 

Æresdivisionen
 2002 med Ajax

Hollands Pokalturnering
 2002 med Ajax

Hollands Super Cup
 2002 med Ajax

Serie A
 2008, 2009 og 2010 med Inter

Coppa Italia
 2007 med Roma
 2010 med Inter

Supercoppa Italiana
 2008 og 2010 med Inter

Champions League
 2010 med Inter

VM for klubhold
 2010 med Inter

Referencer 

Fodboldspillere fra Rumænien
Fodboldspillere fra AFC Ajax
Fodboldspillere fra AS Roma
Fodboldspillere fra FC Internazionale Milano
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2008
Gerhard Christopher von Walterstorff

Gerhard Christopher von Walterstorff (4. februar 1722 – 6. september 1795) var en dansk søofficer, bror til Michael von Walterstorff.

Han var søn af major ved jyske Kyrasserer Ernst Frederik von Waltersdorff (1689 – 31. marts 1759) og Beate Hedevig Christine f. Weilø (1688 – 28. februar 1769). Han blev 1743 sekondløjtnant i Marinen, 1750 premierløjtnant, 1755 kaptajnløjtnant, 1759 kaptajn, 1767 kommandørkaptajn, 1775 kommandør og 1782 kontreadmiral. I sine første officersår var Waltersdorff flere gange udkommanderet, sidste gang 1752 som chef for galejen Jægersborg, men overgik tidlig i administrationen og kom derefter ikke oftere til søs. Allerede 1749 blev han midlertidig og 1755 virkelig ekvipagemester, samme år havnemester og medlem af Konstruktionskommissionen; 1765 indtrådte han i Tøjhuskommissionen, 1773 i Takkeladskommissionen; 1778 blev han Holmens chef (til 1781) samt medlem af Defensionskommissionen, 1787 præses i Konstruktionskommissionen, og desuden medvirkede han i talrige særlige kommissioner, i krigsretter osv.

Han giftede sig 13. november 1748 med Anna Hedevig Hollmann (14. marts 1718 – 1. april 1773), datter af hoftrompeter Hollmann, og døde 6. september 1795.

Kilder 
 C. With, "Gerhard Christopher von Waltersdorff", i: C.F. Bricka (red.), Dansk Biografisk Lexikon, København: Gyldendal 1887-1905.

Admiraler fra Danmark
Danskere i 1700-tallet
Gerhard Christopher
Personer i Dansk Biografisk Leksikon
Michael von Walterstorff

Michael von Walterstorff (1730 – 20. september 1807 i Nyborg) var en dansk officer, bror til Gerhard Christopher von Walterstorff.

20 år gammel indtrådte han som korporal i falsterske gevorbne Infanteriregiment, hvor han 1751 blev sekond- og 1757 premierløjtnant. Han blev 1760 kaptajn og chef for det aalholmske kompagni af sjællandske nationale Infanteriregiment, men da 19. september 1764 de nationale afdelinger opløstes, og deres mandskab reparteredes på de gevorbne regimenter, blev Walterstorff kompagnichef i det fra samme dag oprettede delmenhorstske Regiment. Ved dette, der fra 1778 blev kaldt det sjællandske og fra 1785 det fynske gevorbne Infanteriregiment, blev han major 1777 (anciennitet fra 1774) og sekondmajor 1783. Han kom 1789 til Arveprins Frederiks Regiment, fra 1790 som premiermajor med oberstløjtnants karakter. 1791 kom han som virkelig oberstløjtnant til holstenske Infanteriregiment, og her blev han 1795 oberst. Allerede det følgende år forsattes han til slesvigske Infanteriregiment, hvor chefsposten, siden prins Frederik af Hessens bortkommando 1791 fra Slesvig til København, stod ledig. Walterstorff førte da regimentet og deltog i Hamborgs besættelse i foråret 1801. 1802 afskedigedes han med pension og med generalmajors karakter og udnævntes samtidig, trods sine 72 år, til chef for nordre jyske landeværnsregiment. Herfra afskedigedes han det følgende år. Han døde 20. september 1807 i Nyborg, hvor han var ejendomsbesidder.

1. gang gift, 3. oktober 1760, med Sarah Frølund (1736 – 29. september 1784), datter af kammerråd og slotsforvalter Frølund, 2. gang, 31. august 1785, i Bogense med Karen Jørgensen (1736 – 2. september 1794 i Nyborg).

Kilder 
 Johan Lesser, "Michael von Walterstorff", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Danskere i 1700-tallet
Danskere i 1800-tallet
Michael
Personer i Dansk Biografisk Leksikon
Harmoniorkesteret APO

Harmoniorkesteret APO også kaldet Aarhus Postorkester er et harmoniorkester med base i Aarhus. Orkesteret er blandt danmarks bedste amatørharmoniorkestre og spiller i første division ved DAOs danmarksmesterskaber, hvor de både i 2008 og 2010 spillede sig til førstepladsen.

Orkestret består af omkring 50 musikere og har Jeppe Uggerhøj som fast dirigent, men benytter også flittigt gæstedirigenter.

Referencer

Eksterne henvisninger 
 Officiel hjemmeside 

Harmoniorkestre
Musikgrupper fra 1941
Musikgrupper fra Danmark
Michael Konsel

Michael Konsel (født 6. marts 1962 i Wien, Østrig) er en tidligere østrigsk fodboldspiller, der spillede som målmand. Han var igennem sin karriere tilknyttet First Vienna og Rapid Wien i hjemlandet samt AS Roma og Venezia i Italien. Med Rapid Wien vandt han tre østrigske mesterskaber og tre pokaltitler.

Konsel blev i 1996 kåret til Årets fodboldspiller i Østrig.

Landshold 

Konsel spillede mellem 1985 og 1998 43 kampe for Østrigs landshold. Han repræsenterede sit land ved VM i 1990 og VM i 1998.

Titler 

Østrigs Bundesliga
 1987, 1988 og 1996 med Rapid Wien

Østrigs Pokalturnering
 1985, 1987 og 1995 med Rapid Wien

Referencer 

Fodboldspillere fra Østrig
Fodboldspillere fra First Vienna FC
Fodboldspillere fra Rapid Wien
Fodboldspillere fra AS Roma
Fodboldspillere fra SSC Venezia
Personer fra Wien
Deltagere ved verdensmesterskabet i fodbold 1990
Deltagere ved verdensmesterskabet i fodbold 1998
Dansk Amatør-Orkesterforbund

Dansk Amatør-Orkesterforbund forkortet DAO er en paraplyorganisation for amatørblæseorkestre fra Danmark. Medlemmer af organisationen er både big bands, brass bands og harmoniorkestre.

DAO er medlem af Dansk Folkeoplysnings Samråd.

Til DAOs aktiviteter hører afholdelsen af DM i brassband og DM i harmoniorkester.

Eksterne henvisninger 
 Officiel hjemmeside

Amatør-Orkesterforbund
Oplysningsforbund
El Tigre

El Tigre er en by i Venezuela. Indbyggertallet var 147.800 i 2001 og på 94.409 i 1990. Byen ligger i staten Anzoátegui i kommunen Simón Rodríguez og blev grundlagt 3. februar 1933. Borgmesteren i byen hedder Carlos Hernandez og er fra partiet PSUV.

Kilder

Eksterne henvisninger 

Byer i Venezuela
Etableret i 1933
Rudolph Woldemar Rømeling

Rudolph Woldemar Rømeling (1704 i Holsten – 4. maj 1776) var en dansk officer, bror til Jobst Conrad og Hans Henrik Rømeling.

Han var søn af generalløjtnant Patroclus Rømeling og født i Holsten. Han blev sekondløjtnant ved faderens gevorbne regiment 1723, i 1726 tillige konduktør ved Ingeniøretaten, 1728 premierløjtnant i regimentet, 1733 karakteriseret kaptajn, 1734 virkelig kaptajn og kompagnichef, 1746 karakteriseret major, 1753 fik han rang med majorer af garderne med anciennitet fra 1746 og blev samtidig ingeniørmajor, 1756 fik han obersts karakter med anciennitet fra 1750, og 1761 blev han chef for 2. smaalenske nationale Infanteriregiment, som han 1765 byttede med 1. smaalenske Regiment. Imidlertid var han 1762 blevet udnævnt til generalmajor, blev 1773 generalløjtnant og 1774 hvid ridder. Sammme år blev han med bibehold af regimentskommandoen kommandant i Frederiksstad. Han døde 4. maj 1776.

Rømeling købte 1749 gården Fuglevig på Kragerøen ved Frederiksstad og ejede derhos en mindre gård i Frederiksstad by. Han blev gift 1. gang (ca. 1736) med Anne Cathrine f. Olsen og 2. gang (1757) med Ulrikke Eleonora f. de Ulrichsdal (1736-1775), datter af general Wilhelm de Ulrichsdal.

Kilder 
 C.O. Munthe, "Rudolph Woldemar Rømeling", i: C.F. Bricka (red.), Dansk Biografisk Lexikon, København: Gyldendal 1887-1905.

Generalløjtnanter fra Danmark
Danskere i 1700-tallet
Riddere af Dannebrog (1671-1808)
Personer fra Holsten
Personer i Dansk Biografisk Leksikon
Rudolph Woldemar
Sick Puppies

Sick Puppies er et pop/rock/post-grunge band fra Australien.

Musikgrupper fra Australien
Musikgrupper fra 1997
Alouise

Louise Nipper, bedre kendt som Alouise, er en pop-sangerinde og lydtekniker fra Danmark.

Diskografi 
 A'Louise (2005)
 Go on and judge (2007)
 Langtidsholdbar (2008)
 Isbryder (2012)

Eksterne henvisninger 
 

Sangere fra Danmark
Gerard Plessers

Gerard Plessers (født 30. marts 1959 i Overpelt, Belgien) er en tidligere belgisk fodboldspiller, der spillede som forsvarer. Han var på klubplan tilknyttet Standard Liège, KRC Genk og KV Kortrijk i hjemlandet, samt tyske Hamburger SV. Han spillede desuden 13 kampe for det belgiske landshold, hvori han scorede ét mål. Han var en del af den belgiske trup til både EM i 1980 og VM i 1982.

Referencer 

Fodboldspillere fra Belgien
Fodboldspillere fra Standard Liège
Fodboldspillere fra Hamburger SV
Fodboldspillere fra KRC Genk
Fodboldspillere fra KV Kortrijk
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
The Band Perry

The Band Perry er en country søskende-trio fra USA.

Diskografi 
 The Band Perry (2010)
 Pioneer (2013)

Musikgrupper fra USA
Chris Norman

Chris Norman er en rock/pop-sanger og guitarist fra Storbritannien.

Diskografi 
 Some hearts are diamonds (1986)
 Different shades (1987)
 Break the ice (1989)
 Interchange (1991)
 Man With The Wooden Flute (1992)
 The growing years (1992)
 The album (1993)
 Reflections (1995)
 Full circle (1999)
 Handmade (2003)
 Time Traveller (2011)

Eksterne henvisninger 

 

Musikere fra Storbritannien
Kim Schwartz

Kim Schwartz (født 1963) er sanger og sangskriver fra Danmark. Han har deltaget i Dansk Melodi Grand Prix to gange, senest i 2006 med sangen "Åh Amore", der opnåede en fjerdeplads. Kim Schwartz hittede i 1995 med sangen "Køge Torv" der solgte pænt dengang og var med på flere opsamlingsalbummer bl.a. 20 Hits på Dansktoppen 2 fra 1995. 

Kim Schwartz har siden prøvet kræfter med Rock, Country og arbejdet on and off i Nashville og stille og roligt udviklet sin sangskrivning. Herhjemme har han efterhånden fundet sin egen stil som sangskriver med små 250 sange. Kim har også leveret sange til bl.a. Peter Belli, Rock Nalle, Dario Campeotto, Kirsten Siggaard, Kandis og sammen med John Hatting skrev Kim Schwartz i 1997  Flemming Bamse Jørgensens store julehit Jul På Vimmersvej - Kim Schwartz optræder stadig og gerne i folkelige sammenhænge, men også med sin guitar (Duo/Trio) i kombination med anekdoter fra livet i musikken siden 1995 og 10 albumudgivelser i rygsækken.

Diskografi 
 Glad for at det lige blev mig (1993)
 En helt almind'lig mand (1994)
 Gone walkabout (1996)
 Så vidt man ved (1998)
 Lykkelig og fri (2001)
 Tjek på sovsen (2004)
 Verdens Bedste Øjeblik (2006)
 Schwartz (2009)
 Håndbog For Kærester (2013)
 Kom Nærmere (2022)

Musikere fra Danmark
Deltagere ved Dansk Melodi Grand Prix 2005
Deltagere ved Dansk Melodi Grand Prix 2006
Miranda Lambert

Miranda Leigh Lambert (født 10. november 1983 i Longview, Texas), er en amerikansk countrysangerinde.

Diskografi 

 Kerosene (2005)
 Crazy Ex-Girlfriend (2007)
 Revolution (2009)
 Four the Record (2011)
 Platinum (2014)
 The Weight of These Wings (2016)
 Wildcard (2019)

med Pistol Annies
 Hell on Heels (2011)
 Annie Up (2013)
 Interstate Gospel (2018)

Eksterne henvisninger 

 
 

Personer fra Texas 
Musikere fra USA
Raymond Mommens

Raymond Mommens (født 27. december 1958 i Lebbeke, Belgien) er en tidligere belgisk fodboldspiller og - nuværende chef-spejder for Club Brügge, der spillede som angriber. Han var på klubplan tilknyttet Lokeren og Charleroi i hjemlandet, begge hold i elleve sæsoner. Han spillede desuden 18 kampe for det belgiske landshold. Han var en del af den belgiske trup til både EM i 1980, VM i 1982, EM i 1984 og VM i 1986.

Efter sit karrierestop var Mommens i en kortere periode træner for sin gamle klub Charleroi.

Referencer 

Fodboldspillere fra Belgien
Fodboldspillere fra KSC Lokeren
Fodboldspillere fra Royal Charleroi
Fodboldtrænere fra Belgien
Fodboldlandsholdsspillere fra Belgien
The Decemberists

The Decemberists er et indie-pop/folk band fra USA.

Diskografi 
 Castaways and cutouts (2002)
 Her majesty (2003)
 Picaresque (2004)
 The crane wife (2006)
 The Hazards Of Love (2009)
 The King Is Dead (2011)

Musikgrupper fra USA
Musikere fra Capitol Records
Marcus Annius Verus (praetor)

Marcus Annius Verus (død 124 e.Kr.) var en romersk politiker, som levede i det 2. århundrede, hvor han havde en rang af praetor. Han var den biologiske far til den senere kejser Marcus Aurelius.

Han var søn af den romerske senator Marcus Annius Verus og Rupilia Faustina. Hans bror var Marcus Annius Libo,  og hans søster var Faustina den ældre, som var gift med kejser Antoninus Pius. Han giftede sig med Domitia Lucilla, arvingen til en rig romersk familie. De fik to børn, Marcus Aurelius (født i 121, som oprindelig var navngivet Marcus Annius Verus), og Annia Cornificia Faustina (født i 123). Annius Verus døde ung, mens han var praetor,og hans børn var små. Det mest sandsynlige dødsårstal er 124.

Kilder 

Politikere fra Romerriget
Daniel Rugholm

Daniel Rugholm (født 29. august 1982 i Frederikshavn) er en dansk politiker fra Det Konservative Folkeparti og tidligere medlem af Folketinget 2010-2011 og 2014-2015.

Baggrund 
Daniel Rugholm blev født i Frederikshavn som søn af John Jensen og Birgit Rugholm Jensen. 
Han var sproglig student ved Hjørring Gymnasium fra 1998 til 2001.

Han har arbejdet som country manager for Targit A/S i Hjørring og Göteborg, kommunikationschef for Københavns Kulturcenter, projektleder ved InPress, salgs- og marketingchef for Bækmark & Kvist A/S i Nørresundby,  kommunikationsrådgiver i konXion, chefkonsulent i public affairs hos erhvervsorganisationen Landbrug & Fødevarer og senest som Special Advisor for Executive Director David Beasley i United Nations World Food Programme.

Politiske karriere 
Rugholm blev folketingskandidat for Det Konservative Folkeparti i Frederikshavnkredsen i 2007.
Han kom ind den 1. november 2010 og sad der frem til Folketingsvalget 2011 den 15. september.
I Folketinget var han partiets forskningsordfører, it-ordfører og boligordfører.

Han blev medlem af byrådet for Hjørring Kommune for Det Konservative Folkeparti i 2010.

Rugholm blev igen medlem af Folketinget efter Lene Espersens udtræden den 4. november 2014, men blev ikke genvalgt ved folketingsvalget d. 18. juni 2015.

Henvisningers 

Folketingsmedlemmer i 2010'erne
Personer fra Frederikshavn
Tidligere folketingsmedlemmer fra Det Konservative Folkeparti
Kommunalbestyrelsesmedlemmer fra Det Konservative Folkeparti
Faustina den ældre

Annia Galeria Faustina, eller Faustina den ældre (Latin: Faustina Major; født 21 september ca. år 100, død Oktober eller November 140 ), var en romersk kejserinde og hustru til den romerske kejser Antoninus Pius.

Kilder 

Kvinder i Romerriget
Samsø Pastorat

Samsø Pastorat er et pastorat i Århus Domprovsti, Århus Stift med de tidligere fem sogne:

Sogne
Besser Sogn
Kolby Sogn
Nordby Sogn
Onsbjerg Sogn
Tranebjerg Sogn

Sognene er 1. maj 2014 blevet lagt sammen til Samsø Sogn.

Kirker
I pastoratet er der syv kirker
Besser Kirke
Kolby Kirke
Nordby Kirke
Langør Kirke
Onsbjerg Kirke
Tranebjerg Kirke
Ørby Kirke

Pastorater i Århus Stift